CELEX: 62014TN0171
Language: sl
Date: 2014-03-20 00:00:00
Title: Zadeva T-171/14: Tožba, vložena 20. marca 2014 – Léon Van Parys proti Komisiji

19.5.2014   
            
            
               SL
            
            
               Uradni list Evropske unije
            
            
               C 151/28
            
         Tožba, vložena 20. marca 2014 – Léon Van Parys proti Komisiji
   (Zadeva T-171/14)
   2014/C 151/36
   Jezik postopka: nizozemščina
   
      Stranki
   
   
      Tožeča stranka: Firma Léon Van Parys NV (Antwerpen, Belgija) (zastopniki: P. Vlaemminck, B. Van Vooren in R. Verbeke, odvetniki)
   
      Tožena stranka: Evropska komisija
   
      Predlogi
   
   Tožeča stranka predlaga,
   
               —
            
            
               naj se dopis Komisije z dne 24. januarja 2014, s katerim sporoča, da se je rok za vsebinsko obravnavo iz člena 907 Uredbe št. 2454/93 iztekel, razglasi za ničen;
            
         
               —
            
            
               naj se ugotovi, da člen 909 Uredbe št. 2454/93 po sodbi Splošnega sodišča z dne 19. marca 2013 v zadevi REM/REC 07/07 (T-324/10) v celoti in popolnoma učinkuje v korist tožeče stranke;
            
         
               —
            
            
               naj se Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi pritožbeni razlog: kršitev členov 907 in 909 Uredbe št. 2454/93 (1) ter pravice do dobrega upravljanja iz člena 41 Listine Evropske unije o človekovih pravicah.
               
                           —
                        
                        
                           S sodbo Splošnega sodišča z dne 19. marca 2013 v zadevi Firma Van Parys proti Komisiji naj bi bila odločba Komisije C(2010) 2858 retroaktivno razglašena za nično, tako da naj bi se rok devetih mesecev za vsebinsko obravnavo že iztekel in Komisija naj zato ne bi mogla več odločati o zahtevi za oprostitev.
                        
                     
                           —
                        
                        
                           Komisija naj bi prekoračila svoja pooblastila vsaj s tem, da je sprejela ukrepe, ki so presegali to, kar je nujno za to, da bi svojo odločbo, ki je bila razglašena za delno nično, uskladila s sodbo Splošnega sodišča z dne 19. marca 2013 v zadevi T-324/10. Komisija naj bi s tem kršila člen 266(1) PDEU, ki se nanaša na njene pristojnosti za sprejemanje ukrepov za izvrševanje sodb Splošnega sodišča.
                        
                     
         
               2.
            
            
               Drugi tožbeni razlog: kršitev člena 907 Uredbe št. 2452/93 in pravice do dobrega upravljanja iz člena 41 Listine Evropske unije o človekovih pravicah, ker naj bi Komisija protipravno uporabila možnost zahteve za predložitev podatkov iz člen 907 Uredbe št. 2454/93, da bi izključila poznejšo uporabo člena 909 Uredbe št. 2454/93 ali jo vsaj odložila.
            
         
      (1)  Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnost (UL, posebna izdaja v slovenščini, poglavje 2, zvezek 6, str. 3).